2005E0440 — LV — 29.11.2005 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES KOPĒJĀ NOSTĀJA 2005/440/KĀDP

(2005. gada 13. jūnijs)

par ierobežojošiem pasākumiem pret Kongo Demokrātisko Republiku un par Kopējās nostājas 2002/829/KĀDP atcelšanu







EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 15. pantu, tā kā: (1) 2002. gada 21. oktobrī Padome pieņēma Kopējo nostāju 2002/829 KĀDP ( 1 ) par noteikta aprīkojuma piegādi Kongo Demokrātiskajā Republikā, ar ko nosaka ieroču, munīcijas un militārā aprīkojuma embargo Kongo Demokrātiskai Republikai (“KDR”). (2) 2003. gada 29. septembrī Padome pieņēma Kopējo nostāju 2003/680/KĀDP, ar ko groza Kopējo nostāju 2002/829/KĀDP, lai īstenotu Apvienoto Nāciju Organizācijas Drošības padomes 2003. gada 28. jūlija Rezolūciju 1493 (2003) (“ANO DPR 1493 (2003)”), ar ko nosaka ieroču embargo KDR. (3) 2005. gada 18. aprīlī Apvienoto Nāciju Organizācijas Drošības padome pieņēma Rezolūciju 1596 (2005) (“ANO DPR 1596 (2005)”), ar ko atkārtoti apstiprina pasākumus, kuri noteikti ar ANO DPR 1493 (2003) 20. punktu, un nosaka, ka minētie pasākumi attiecas uz visiem saņēmējiem KDR teritorijā. (4) ANO DPR 1596 (2005) arī nosaka pasākumus, lai novērstu visu to personu ieceļošanu dalībvalstīs vai tranzītu caur dalībvalstīm, kuras norādījusi saskaņā ar ANO DPR 1533 (2004) 8. pantu izveidotā komiteja, turpmāk tekstā – “Sankciju komiteja”. (5) Turklāt ANO DPR 1596 (2005) nosaka visu tādu līdzekļu, finanšu aktīvu un saimniecisko resursu iesaldēšanu, kas pieder vai ko tieši vai netieši kontrolē personas, kuras norādījusi Sankciju komiteja, vai kas pieder vienībām, kurus tieši vai netieši kontrolē šādas personas vai jebkura persona, kas rīkojas viņu vārdā vai viņu vadībā, kā arī to, ka līdzekļus, finanšu aktīvus un saimnieciskos resursus nedara pieejamus minētajām personām vai uzņēmumiem vai to labā. (6) Pasākumus, kas noteikti ar Kopējo nostāju 2002/829/KĀDP, un pasākumus, kas piemērojami saskaņā ar ANO DPR 1596 (2005), ir lietderīgi apvienot vienā juridiskā instrumentā. (7) Kopējā nostāja 2002/829/KĀDP tādēļ būtu jāatceļ. (8) Lai īstenotu noteiktus pasākumus, ir vajadzīga Kopienas rīcība, tā kā: IR PIEŅĒMUSI ŠO KOPĒJO NOSTĀJU.







1. pants

1. Bruņojuma un ar to saistītās visa veida materiāldaļas, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un visa iepriekšminētā rezerves daļu tieša vai netieša piegāde, pārdošana vai nodošana uz KDR, ko īsteno dalībvalstu pilsoņi vai ko veic no dalībvalstu teritorijas, vai kam izmanto kuģus, kuri kuģo ar to karogu, vai to lidmašīnas, ir aizliegta neatkarīgi no tā, vai to izcelsme ir to teritorijā.

2. Aizliegts arī:

a) tieši vai netieši jebkurai personai, vienībai vai struktūrai Kongo Demokrātiskajā Republikā vai izmantošanai Kongo Demokrātiskajā Republikā piešķirt, pārdot, piegādāt vai sniegt tehnisku palīdzību, brokeru pakalpojumus un citus pakalpojumus, kas saistīti ar militārām darbībām un bruņojuma un ar to saistītās visa veida materiāldaļas, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un visa iepriekšminētā rezerves daļu, piegādi, ražošanu, uzturēšanu vai izmantošanu;

b) tieši vai netieši jebkurai personai, vienībai vai struktūrai Kongo Demokrātiskajā Republikā vai izmantošanai Kongo Demokrātiskajā Republikā piešķirt finansējumu vai finanšu palīdzību militārām darbībām, tostarp, jo īpaši, piešķīrumus, aizdevumus un eksporta kredītu apdrošināšanu, jebkādai tiešai vai netiešai bruņojuma un ar to saistītās materiāldaļas pārdošanai, piegādei, nodošanai vai eksportam vai ar tiem saistītās tehniskās palīdzības, brokeru pakalpojumu un citu pakalpojumu piešķiršanai, pārdošanai, piegādei vai nodošanai.

2. pants

1. Šīs kopējās nostājas 1. pantu nepiemēro:

a) bruņojuma un ar to saistītās materiāldaļas piegādei, pārdošanai vai nodošanai vai tādas tehniskās palīdzības, brokeru pakalpojumu un citu pakalpojumu sniegšanai, kas saistīti ar bruņojumu un saistīto materiāldaļu, ja to veic vienīgi, lai sniegtu atbalstu KDR armijas un policijas vienībām vai lai minētās vienības to izmantotu, ja tās: i) ir beigušas integrācijas procesu vai ii) darbojas KDR bruņoto spēku integrētā militārā štāba vai Valsts policijas pakļautībā, vai iii) ir integrācijas procesā KDR teritorijā ārpus Ziemeļu un Dienvidu Kivu provinces un Ituri apgabala;

b) bruņojuma un ar to saistītās materiāldaļas piegādei, pārdošanai vai nodošanai vai tādas tehniskās palīdzības, brokeru pakalpojumu un citu pakalpojumu sniegšanai, kas saistīti ar bruņojumu un saistīto materiāldaļu, ja to veic vienīgi, lai sniegtu atbalstu Apvienoto Nāciju Organizācijas misijai KDR (“MONUC”) vai lai minēta misija to izmantotu;

c) tāda militārā aprīkojuma, kas nav nāvējošs, piegādei, pārdošanai vai nodošanai, kurš paredzēts vienīgi humanitārām vai aizsardzības vajadzībām, vai tehniskās palīdzības un apmācību sniegšanai saistībā ar šādu aprīkojumu, kas nav nāvējošs, ja par šādu piegādi vai sniegšanu iepriekš ir ziņots Sankciju komitejai.

2. Šā panta 1. punktā minēto bruņojuma un ar to saistītās materiāldaļas piegādi, pārdošanu un nodošanu veic vienīgi vietās, kuras, koordinācijā ar MONUC, ir norādījusi Valsts vienotības un pārejas valdība un par kurām iepriekš ir ziņots Sankciju komitejai.

3. Šā panta 1. punktā minētajai bruņojuma un ar to saistītās materiāldaļas piegādei, pārdošanai vai nodošanai vai pakalpojumu sniegšanai ir vajadzīga atļauja, ko izsniedz dalībvalstu kompetentās iestādes.

4. Dalībvalstis izskata katru 1. punktā minēto piegādi atsevišķi, pilnībā ņemot vērā kritērijus, kas noteikti Eiropas Savienības rīcības kodeksā attiecībā uz bruņojuma eksportu. Dalībvalstis pieprasa atbilstīgus drošības pasākumus, lai novērstu tādu atļauju ļaunprātīgu izmantošanu, ko izsniedz saskaņā ar 3. punktu, un vajadzības gadījumā izstrādā noteikumus par piegādātā bruņojuma vai ar to saistītās materiāldaļas nosūtīšanu atpakaļ.

3. pants

Saskaņā ar ANO DPR 1596 (2005) ierobežojoši pasākumi jānosaka attiecība uz personām, kas veic pret ieroču embargo vērstas darbības un ko norādījusi Sankciju komiteja.

Attiecīgās personas ir uzskaitītas šīs kopējās nostājas pielikumā.

4. pants

1. Dalībvalstis veic visu vajadzīgos pasākumus, lai novērstu visu 3. pantā minēto personu ieceļošanu dalībvalstīs vai tranzītu caur dalībvalstīm.

2. Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.

3. Šā panta 1. punktu nepiemēro, ja Sankciju komiteja iepriekš un katrā atsevišķā gadījumā konstatē, ka šis ceļojums ir pamatots ar humanitāro vajadzību apsvērumiem, tostarp reliģiska pienākuma apsvērumiem, vai ja Sankciju komiteja secina, ka šāds izņēmums sekmētu Drošības padomes rezolūciju mērķu sasniegšanu, proti, miera veicināšanu un nacionālo izlīgšanu KDR, kā arī stabilitāti reģionā.

4. Gadījumos, ja saskaņā ar 3. punktu kāda dalībvalsts ļauj tās teritorijā ieceļot vai tai caurbraukt Sankciju komitejas norādītajām personām, atļauja attiecas tikai uz to mērķi, kam atļauja piešķirta, un to var izmantot tikai tās personas, uz kurām tā attiecas.

5. pants

1. Iesaldē visus līdzekļus, citus finanšu aktīvus un saimnieciskos resursus, kas pieder vai ko tieši vai netieši kontrolē 3. pantā minētās personas, vai kas pieder vienībām, kurus tieši vai netieši kontrolē šādas personas vai jebkura persona, kas rīkojas viņu vārdā vai viņu vadībā, kā norādīts pielikumā.

2. Līdzekļus, finanšu aktīvus un saimnieciskos resursus nedara pieejamus, tieši vai netieši, šādām personām vai vienībām vai izmantošanai šo personu vai vienību labā.

3. Izņēmumi pieļaujami attiecībā uz līdzekļiem, citiem finanšu aktīviem un saimnieciskajiem resursiem, ja:

a) tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus,

b) tie paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskajiem pakalpojumiem,

c) tie paredzēti vienīgi nodevu maksājumiem vai pakalpojumu maksājumiem par iesaldēto līdzekļu, citu finanšu aktīvu vai saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem, pēc tam, kad attiecīgā dalībvalsts nosūtījusi Sankciju komitejai paziņojumu par nodomu vajadzības gadījumā atļaut pieeju šādiem līdzekļiem, citiem finanšu aktīviem un saimnieciskajiem resursiem, ja Sankciju komiteja četru darba dienu laikā pēc šāda paziņojuma nav pieņēmusi pretēju lēmumu;

d) tie ir nepieciešami ārkārtas izdevumiem, pēc tam, kad attiecīgā dalībvalsts ir nosūtījusi paziņojumu Sankciju komitejai un Sankciju komiteja to ir apstiprinājusi,

e) uz tiem attiecas tiesas, administratīvs vai šķīrējtiesas noteikts apgrūtinājums vai spriedums; tādā gadījumā šos līdzekļus, citus finanšu aktīvus un saimnieciskos resursus var izmantot, lai apmierinātu šādu apgrūtinājumu vai spriedumu, ja vien apgrūtinājums vai spriedums stājies spēkā pirms ANO DPR 1596 (2005) pieņemšanas dienas, ja tas nav par labu 3. pantā minētai personai vai vienībai un ja attiecīgā dalībvalsts par to ir paziņojusi Sankciju komitejai.

4. Šā panta 2. punktu nepiemēro šādiem iesaldētu kontu papildinājumiem:

a) procentiem vai citiem ieņēmumiem no minētajiem kontiem, vai

b) maksājumiem, kas nokārtojami saskaņā ar līgumiem, nolīgumiem un saistībām, kuras noslēdza vai radās pirms dienas, kad uz minētajiem kontiem attiecināja ierobežojošus pasākumus,

ar nosacījumu, ka visiem šādiem procentiem, citiem ieņēmumiem un maksājumiem turpina piemērot 1. punktu.

6. pants

Padome sastāda pielikumā pievienoto sarakstu un veic tajā jebkādus grozījumus, pamatojoties uz Sankciju komitejas izdarītajiem konstatējumiem.

7. pants

Šī kopējā nostāja stājas spēkā tās pieņemšanas dienā.

8. pants

Šo kopējo nostāju pārskata ne vēlāk kā 12 mēnešus pēc tās pieņemšanas un pēc tam ik pēc 12 mēnešiem, ņemot vērā Drošības padomes konstatējumus un progresu, kas sasniegts miera un pārejas procesā KDR.

9. pants

Ar šo atceļ Kopējo nostāju 2002/829/KĀDP.

10. pants

Šo kopējo nostāju publicē Eiropas Savienības Oficiālajā Vēstnesī.









PIELIKUMS

3., 4. un 5. pantā minēto personu un vienību saraksts

▼M1

1) Uzvārds, vārds: BWAMBALE, Frank Kakolele Citā vārdā: Frank Kakorere, Frank Kakorere Bwambale Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: Cita informācija: Bijušais Kongo demokrātijas apvienības – atbrīvošanas kustības (RCD-ML) līderis ar politisku ietekmi, komandē un kontrolē RCD-ML spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, atbildīgs par ieroču kontrabandu, pārkāpjot ieroču embargo.

2) Uzvārds, vārds: KAKWAVU BUKANDE, Jérôme Citā vārdā: Jérôme Kakwavu Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Pazīstams kā Komandants Jérôme. Bijušais Kongojiešu tautas armijas spēku (UCD/FAPC) vadītājs. FAPC nelegālo robežpunktu kontrole starp Ugandu un Kongo Demokrātisko Republiku – galvenais ieroču plūsmas tranzīta ceļš. Kā FAPC vadītājam viņam ir politiska ietekme, un viņš komandē un kontrolē FAPC spēku darbību, kuri iesaistīti ieroču kontrabandā un tātad – ieroču embargo pārkāpšanā. 2004. gada decembrī viņam piešķirta Kongo Demokrātiskās Republikas bruņoto spēku ģenerāļa pakāpe.

3) Uzvārds, vārds: KATANGA, Germain Citā vārdā: Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Mājas arestā Kinšasā kopš 2005. gada marta par Kongo Patriotiskās pretošanās frontes (FRPI) līdzdalību cilvēktiesību pārkāpumos. FRPI vadītājs. 2004. gada decembrī iecelts par Kongo Demokrātiskās Republikas bruņoto spēku ģenerāli. Iesaistīts ieroču transportēšanā, pārkāpjot ieroču embargo.

4) Uzvārds, vārds: LUBANGA, Thomas Citā vārdā: Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Ituri Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Arestēts 2005. gada martā Kinšasā par Kongojiešu patriotu savienības – Luanga (UPC/L) līdzdalību cilvēktiesību pārkāpumos. UPC/L vadītājs, kas ir viena no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

5) Uzvārds, vārds: MANDRO, Khawa Panga Citā vārdā: Kawa Panga, Kawa Panga Mandro, Kawa Mandro, Yves Andoul Karim Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: 20.8.73. Dzimšanas vieta (pilsēta, valsts): Bunia Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Pazīstams kā “Virsaitis Kahwa”, “Kawa”. Bijušais vadītājs Kongo vienotības un integritātes saglabāšanas grupai (PUSIC), viena no Rezolūcijas 1493 (2003) 20. punktā minētajām bruņotajām grupām un bandām, kas iesaistīta ieroču kontrabandā, pārkāpjot ieroču embargo. Kopš 04/05 apcietinājumā Bunia par Ituri miera procesa sabotāžu.

6) Uzvārds, vārds: MPANO, Douglas Citā vārdā: Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Darbojas Gomā. Compagnie Aérienne des Grands Lacs (Lielo ezeru gaisa spēku vienības) un Great Lakes Business Company (Lielo ezeru uzņēmējsabiedrības) vadītājs, kuru lidmašīnas izmantoja, lai sniegtu atbalstu Rezolūcijas 1493 (2003) 20. punktā minētajām bruņotajām grupām un bandām. Atbildīgs arī par informācijas slēpšanu attiecībā uz lidojumiem un kravām, acīmredzami ar mērķi ļaut pārkāpt ieroču embargo.

7) Uzvārds, vārds: MUDACUMURA, Sylvestre Citā vārdā: Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: ruandietis Cita informācija: Pazīstams kā “Radja”, “Mupenzi Bernard”, “Ģenerālmajors Mupenzi”. Ruandas Atbrīvošanas spēku (FDLR) personāla komandieris uz zemes ar politisku ietekmi, komandē un kontrolē FDLR spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

8) Uzvārds, vārds: MURWANASHY-AKA, Dr Ignace Citā vārdā: Ignace Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: ruandietis Cita informācija: Dzīvo Vācijā. Ruandas Atbrīvošanas spēku (FDLR) vadītājs ar politisku ietekmi, komandē un kontrolē FDLR spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

9) Uzvārds, vārds: MUTEBUTSI, Jules Citā vārdā: Jules Mutebusi, Jules Mutebuzi Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): South Kivu Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis (no Kivu dienvidiem) Cita informācija: Patlaban aizturēts Ruandā. Pazīstams kā “Pulkvedis Mutebutsi”. Bijušais Kongo Demokrātiskās Republikas bruņoto spēku 10. militārā reģiona komandiera vietnieks 2004. gada aprīlī, atlaists par disciplīnas pārkāpumiem un apvienojies ar citiem bijušā Kongo demokrātijas apvienības – Goma (RCD-G) renegātu elementiem, lai 2004. gada maijā ar spēku ieņemtu Bukavu pilsētu. Iesaistīts ieroču saņemšanā ārpus Kongo Demokrātiskās Republikas bruņoto spēku struktūrām un piegāžu nodrošināšanā Rezolūcijas 1493 (2003) 20. punktā minētajām bruņotajām grupām un bandām, pārkāpjot ieroču embargo.

10) Uzvārds, vārds: NGUDJOLO, Matthieu Citā vārdā: Cui Ngudjolo Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: Cita informācija: “Pulkvedis” vai “Ģenerālis”. Nacionālistu un integracionistu frontes (FNI) štāba priekšnieks un bijušais Kongo patriotiskās pretošanās frontes (FRPI) štāba priekšnieks ar politisku ietekmi, komandē un kontrolē FRPI spēkus, vienu no Rezolūcijas 1493 (2003) 20. punktā minētajām bruņotajām grupām un bandām, atbildīgs par ieroču kontrabandu, pārkāpjot ieroču embargo. 2003. gada oktobrī Bunia viņu arestēja ANO Novērošanas misija Kongo Demokrātiskajā Republikā.

11) Uzvārds, vārds: NJABU, Floribert Ngabu Citā vārdā: Floribert Njabu, Floribert Ndjabu, Floribert Ngabu Ndjabu Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: Cita informācija: Apcietināts un tiek turēts mājas arestā Kinšasā kopš 2005. gada marta par Nacionālistu un integracionistu frontes (FNI) līdzdalību cilvēktiesību pārkāpumos. Vadītājs FNI, vienai no Rezolūcijas 1493 (2003) 20. punktā minētajām bruņotām grupām un bandām, kas iesaistītas ieroču kontrabandā, pārkāpjot ieroču embargo.

12) Uzvārds, vārds: NKUNDA, Laurent Citā vārdā: Laurent Nkunda Bwatare, Laurent Nkundabatware, Laurent Nkunda Mahoro Batware Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: 6.2.1967. Dzimšanas vieta (pilsēta, valsts): Kivu ziemeļos/Rutshuru Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Patreizējā atrašanās vieta nav zināma. Redzēts Ruandā un Gomā. Pazīstams kā “Ģenerālis Nkunda”. Bijušais Kongo demokrātijas apvienības – Goma (RCD-G) ģenerālis. Apvienojis spēkus ar citiem bijušā RCD-G renegātu elementiem, lai 2004. gada maijā ieņemtu Bukavu pilsētu ar spēku. Iesaistīts ieroču saņemšanā ārpus Kongo Demokrātiskās Republikas bruņoto spēku struktūrām, pārkāpjot ieroču embargo.

13) Uzvārds, vārds: NYAKUNI, James Citā vārdā: Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: ugandietis Cita informācija: Tirdzniecības sakari ar komandantu Jerome, jo īpaši kontrabanda pār Kongo Demokrātiskās Republikas un Ugandas robežu, tostarp aizdomas par ieroču un kara materiālu kontrabandu nepārbaudītās kravas automašīnās. Ieroču embargo pārkāpumi un atbalsts Rezolūcijas 1493 (2003) 20. punktā minētajām bruņotajām grupām un bandām, tostarp finansiāls atbalsts, kas dod tām iespēju veikt militāru darbību.

14) Uzvārds, vārds: OZIA MAZIO, Dieudonné Citā vārdā: Ozia Mazio Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: 6.6.49. Dzimšanas vieta (pilsēta, valsts): Ariwara, Kongo Demokrātiskā Republika Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Pazīstams kā “Omari”, “misters Omari”. Kongo uzņēmumu federācijas (FEC) prezidents Aru teritorijā. Kopīgas finanšu shēmas ar komandantu Jerome un Kongojiešu tautas armijas spēkiem (FAPC) un kontrabanda pār Kongo Demokrātiskās Republikas un Ugandas robežu, nodrošinot komandantam Jerome un viņa spēkiem apgādi un naudu. Ieroču embargo pārkāpumi, tostarp atbalsts Rezolūcijas 1493 (2003) 20. punktā minētajām bruņotajām grupām un bandām.

15) Uzvārds, vārds: TAGANDA, Bosco Citā vārdā: Bosco Ntaganda, Bosco Ntagenda Dzimums: Amats, pienākumi: Adrese (nama numurs, ielas nosaukums, pasta indekss, pilsēta, valsts): Dzimšanas datums: Dzimšanas vieta (pilsēta, valsts): Pases vai identifikācijas apliecības numurs (tostarp izdevēja valsts un izdošanas datums un vieta): Valstspiederība: kongojietis Cita informācija: Pazīstams kā “Terminators”, “Majors”. Kongojiešu patriotu savienības – Luanga (UPC/L) militārais komandieris ar politisku ietekmi, komandē un kontrolē UPC/L spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo. 2004. gada decembrī viņam piešķīra Kongo Demokrātiskās Republikas bruņoto spēku ģenerāļa pakāpi, taču viņš atteicās pieņemt paaugstinājumu un palika ārpus Kongo Demokrātiskās Republikas bruņotajiem spēkiem.

16) Uzvārds, vārds: TOUS POUR LA PAIX ET LE DEVELOPPMENT (NGO) (VISI MIERAM UN ATTĪSTĪBAI (NVO)) Citā vārdā: TPD Adrese (nama numurs, ielas nosaukums, pasta indekss, pilsēta, valsts): Goma, Kivu ziemeļos Reģistrācijas vieta (pilsēta, valsts): Reģistrācijas datums: Reģistrācijas numurs: Galvenā darbības vieta: Cita informācija: Iesaistīta ieroču embargo pārkāpumos, sniedzot atbalstu Kongo demokrātijas apvienībai – Goma (RCD-G), jo īpaši piegādājot kravas automobiļus ieroču un karaspēka transportam, kā arī pārvadājot ieročus izdalīšanai Masisi un Rutshuru iedzīvotāju daļām Kivu ziemeļos 2005. gada sākumā.